Foto: FAH

PREDSJEDNIK vlade Andrej Plenković ipak je komentirao današnju odluku Arbitražnog suda u sporu Hrvatske i Slovenije.

>> Obraćanje Andreja Plenkovića:

"Današnja arbitražna odluka nas ni na koji način ne obvezuje niti je se namjeravamo pridržavati.



Hrvatska je svoju odluku donijela prije točno 23 mjeseca, u Saboru, konsenzualno, iz jasnih razloga", kazao je Plenković.



"Došlo je do kontaminiranja cijelog arbitražnog procesa. Hrvatska je izašla iz procesa. Slovenska agentica i sudac su podnijeli ostavke i to je bio jasan razlog da arbitraža ne ide dalje", dodaje Plenković.

Tekst se nastavlja ispod oglasa

"Druge države u međunarodnim odnosima ovo pitanje trebaju prepustiti Hrvatskoj i Sloveniji da to rješavaju bilateralno. To je najbitnije i vrlo jasan stav Hrvatske. Pozivam sve aktere na političkoj sceni da i dalje držimo jedinstven stav.



Slovenija je za nas prijateljska država i želimo mirnim putem rješavati sva otvorena pitanja", zaključuje Plenković.

Odgovarajući na pitanje novinara oko prozivki iz međunarodne zajednice, Plenković je ponovio da očekuje da sve države prepuste Hrvatskoj i Sloveniji da same rješavaju svoje sporove.



>> Slovenija dobila tri četvrtine Piranskog zaljeva i slobodan prolaz do otvorenog mora



Podsjetimo, Arbitražni sud za granični spor između Hrvatske i Slovenije odlučio je da Slovenija kroz hrvatske teritorijalne vode dobije spojnicu (junction) svojih teritorijalnih voda i međunarodnog mora.



Slovenski koridror do otvorenog mora bit će 2,5 nautičke milje od Osimske granice, rekao je predsjednik Arbitražnog suda Gilbert Guillame.

